ดัชนี SET50 และ ดัชนี VN30 คืออะไร
ดัชนี SET50 จัดทำโดยตลาดหลักทรัพย์แห่งประเทศไทย (The Stock Exchange of Thailand) เริ่มใช้เมื่อวันที่ 16 สิงหาคม 1995 เพื่อแสดงระดับและความเคลื่อนไหวของ หุ้นไทยที่ใหญ่ที่สุด 50 ตัว ตามมูลค่าหลักทรัพย์ตามราคาตลาดที่ปรับด้วย Free Float (Free Float Adjusted Market Capitalization) การซื้อขายมีสภาพคล่องสูงอย่างสม่ำเสมอ มูลค่าหุ้นใน SET50 คิดเป็นเกือบ 40% ของทั้งตลาดหุ้นไทย (SET) ถือว่าเป็นดัชนีหลัก ของประเทศไทย เป็นภาพสะท้อนตลาดหุ้นในประเทศได้เป็นอย่างดี โดยมีสัดส่วนหลัก ๆ ในอุตสาหกรรมพลังงาน (25%) ธนาคาร (12%) อิเล็กทรอนิกส์ (11%) และขนส่ง (10%)

ส่วนดัชนี VN30 จัดทำโดยตลาดหลักทรัพย์โฮจิมินห์ (Ho Chi Minh Stock Exchange) เริ่มใช้ครั้งแรกในเดือนสิงหาคม 2014 เพื่อติดตามความเคลื่อนไหวของ หุ้นเวียดนามที่ใหญ่ที่สุด 30 ตัวในตลาดหุ้นโฮจิมินห์ ตามมูลค่าหลักทรัพย์ตามราคาตลาดที่ปรับด้วย Free Float (Free Float Adjusted Market Capitalization) หุ้นในดัชนี VN30 รวมกันมีมูลค่ามากกว่า 70% ของตลาดหุ้นเวียดนามทั้งหมด จึงจัดได้ว่าเป็นดัชนีที่สามารถสะท้อนภาพความเคลื่อนไหวในตลาดหุ้นเวียดนามได้เป็นอย่างดี โดยมีสัดส่วนการลงทุนส่วนมากกระจุกในภาคการเงิน (48.27%)
ความรู้ทางการเงิน,ตลาดการเงิน & ผลิตภัณฑ์และบริการทางการเงิน